¨
Med QuickTime kan du spille av lyd og video på datamaskinen. 

Systemkrav
QuickTime 6.5.2 krever Mac OS X versjon 10.2.8 eller nyere.  

Forsikre deg om at du har en oppdatert versjon av Mac OS X. Du kan oppdatere ved å velge Apple-menyen > Systemvalg, klikke på Programvareoppdatering og deretter klikke på Oppdater nå eller Søk nå. Når du har installert en oppdatering, klikker du på Oppdater nå eller Søk nå igjen for å forsikre deg om at du har fått lastet ned alle oppdateringene.  

Nytt i QuickTime 6.5.2
QuickTime 6.5.2 er en viktig utgivelse som inneholder en sikkerhetsoppdatering og rettelser av feil. Denne utgivelsen inneholder også forbedringer til Apple Lossless Encoder- og AAC-kodekene, i tillegg til forbedret støtte for iTunes og andre QuickTime-baserte programmer.  

Nytt i QuickTime 6
QuickTime 6 inneholder disse funksjonene:
•  Opprett og spill av høykvalitets industristandard MPEG-4-lyd- og videofiler som kan spilles av på flere plattformer.
•  Opprett og spill av industristandard multimedieinnhold for mobile enheter (3GPP og 3GPP2).
•  Bruk Instant On-streaming med øyeblikkelig medietilgang uten bufringsopphold. Kombinert med Apples patenterte teknologi for eliminering av avbrudd i streamet innhold gir dette streamet innhold med førsteklasses kvalitet.
•  Kjøp MPEG-2 Playback Component med støtte for avspilling av MPEG-2-innhold i QuickTime (tilgjengelig fra store.apple.com).

Mer informasjon
Hvis du vil ha mer informasjon om hvordan du bruker QuickTime, åpner du QuickTime og velger Hjelp > QuickTime Player Hjelp.

Du finner nytt QuickTime-innhold på www.apple.com/no/quicktime.  Eller du kan klikke på ¨ i spilleren for å vise en oversikt over spennende QuickTime-innhold.

Hvis du trenger teknisk assistanse, går du til www.apple.com/no/support og velger QuickTime.

Om opphavsrettigheter
Denne programvaren kan brukes til å reprodusere materiale. Programvaren lisensieres til deg kun for reproduksjon av materiale som ikke er opphavsrettsbeskyttet, materiale som du eier opphavsrettighetene til, eller materiale som du har tillatelse eller lovlig tilgang til å reprodusere. Hvis du er i tvil om du har lov til å kopiere materiale, kontakter du en advokat.

Om Rolands lydsett for General MIDI- og GS-formatet
Denne versjonen av QuickTime inneholder et sett instrumentlyder som er lisensiert fra Roland Corporation, og som utgjør et komplett General MIDI-kompatibelt lydsett. Det inneholder også tilleggslyder som er nødvendige for å oppnå et komplett GS-formatkompatibelt lydsett.

Hva er GS-formatet?
GS-formatet er et standardisert sett med lydkildespesifikasjoner som definerer hvordan multitimbrale, lydgenererende enheter reagerer på MIDI-meldinger. GS-formatet oppfyller kravene til General MIDI System Level - 1. GS-formatet definerer også en rekke andre detaljer i tillegg til funksjonaliteten i General MIDI. Disse omfatter unike spesifikasjoner for lyd og funksjoner som er tilgjengelige for toneredigering, effekter og andre spesifikasjoner relatert til hvordan lydkilder reagerer på MIDI-meldinger. Alle enheter utstyrt med lydkilder i GS-formatet kan reprodusere både General MIDI-lydopptak og MIDI-lydopptak i GS-formatet.

Kontaktinformasjon for Roland:
Roland Corporation
4-16, Dojimahama 1-chome,
Kita-ku, Osaka 530-0004, Japan

Du finner mer informasjon om Roland og produktene deres på websiden http://www.roland.co.jp.

Begrensninger
Roland forbeholder seg alle rettigheter til lydsettet som ikke Roland Corporation U.S. eller Apple uttrykkelig har gitt i Apples lisensavtale.

©1991-2004 Apple Computer, Inc. 
Apple, Apple-logoen, Macintosh og Power Macintosh er varemerker for Apple Computer, Inc., registrert i USA og andre land. QuickTime, QuickTime Player og PictureViewer er varemerker for Apple Computer, Inc. Alle andre varemerker tilhører sine respektive eiere.